4.10.2022 г.
BG
Официален вестник на Европейския съюз
C 381/7
Предварително уведомление за концентрация (Дело M.10873 — SANLAM / ALLIANZ / SANLAM ALLIANZ AFRICA JV) Дело кандидат за опростена процедура (текст от значение за ЕИП)
(2022/C 381/06)
1.
На 27 септември 2022 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Sanlam Limited („Sanlam“, Южна Африка), — Allianz SE („Allianz“, Германия), — Sanlam Allianz Africa Proprietary Limited („Sanlam Allianz Africa“, Южна Африка), новосъздадено съвместно предприятие.
Sanlam и Allianz ще придобият по смисъла на член 3, параграф 1, буква б) и член 3, параграф 4 от Регламента за сливанията съвместен контрол над Sanlam Allianz Africa.
Концентрацията се извършва посредством покупка на дялове/акции в новосъздадено дружество, представляващо съвместно предприятие.
2.
Търговските дейности на въпросните предприятия са:
— Sanlam е международна група за финансови услуги, която се състои от няколко застрахователи, доставчици на финансови услуги и други финансови институции. — Allianz е глобална група за интегрирани финансови услуги, чиято дейност е свързана с животозастрахователни и общозастрахователни продукти и продукти за управление на активи. 3.
Sanlam Allianz Africa ще функционира като панафриканско съвместно предприятие за животозастраховане и общо застраховане между Sanlam и Allianz.
Sanlam ще участва със субекти, чрез които извършва дейността си в областта на застраховането и управлението на активи в Ангола, Бенин, Ботсуана, Буркина Фасо, Камерун, Конго, Габон, Гана, Гвинея, Кот д’Ивоар, Кения, Мадагаскар, Малави, Мали, Мавриций, Мароко, Мозамбик, Намибия, Нигер, Нигерия, Руанда, Сенегал, Южна Африка, Танзания, Того, Уганда и Замбия.
Allianz ще участва със субекти, чрез които извършва застрахователна дейност в Бурунди, Камерун, Египет, Гана, Кот д’Ивоар, Кения, Мадагаскар, Мавриций, Мароко, Нигерия, Сенегал, Танзания и Уганда. 4.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 (2) на Съвета следва да се отбележи, че това дело би могло да бъде разгледано по процедурата, посочена в Известието.
5.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: M.10873 – SANLAM / ALLIANZ / SANLAM ALLIANZ AFRICA JV (1) ОВ L 24, 29.1.2004 г., стр. 1 („Регламент за сливанията“).
(2) ОВ C 366, 14.12.2013 г., стр. 5.